APSTIPRINU

Izpilddirektors

Ģ.Batrags

2024. gada 25. aprīlī Nr. ONP/2.19/24/2-KN

Olaines **Sporta centra direktora amata**

ATKLĀTĀ KONKURSA NOLIKUMS

(profesiju klasifikatora kods 1431 03)

*Izdots pamatojoties uz Pašvaldības likuma*

*10.panta pirmās daļas 10.punktu,*

*Sporta likuma 7.pantu*

**I. Vispārīgie noteikumi**

1. Nolikums nosaka kārtību, kādā tiek organizēts konkurss uz Olaines novada pašvaldības iestādes “Olaines sporta centrs”( turpmāk- Sporta centrs) direktora amatu (turpmāk- konkurss), konkursa izsludināšanas un norises kārtību, kā arī pretendentu iesniegto pieteikumu vērtēšanas kārtību.
2. Konkursa mērķis ir izvēlēties atbilstošāko un piemērotāko kandidātu Sporta centra direktora amatam.
3. Kandidātu atlasei organizē atklātu Kandidātu atlases procedūru (turpmāk tekstā – Konkurss).
4. Konkursa uzdevums ir izvērtēt konkursa dalībnieku profesionālo kompetenci un atbilstību Sporta centra direktora amatam.

**II. Konkursa komisijas izveidošana un darba organizācija**

1. Konkursa komisiju (turpmāk tekstā - Komisija) 5 cilvēku sastāvā izveido Olaines novada pašvaldības izpilddirektors.
   1. Konkursa komisijas priekšsēdētājs ir - Olaines novada pašvaldības Izpilddirektors Ģirts Batrags;

5.2. Konkursa komisijas locekļi - Olaines novada pašvaldības

5.2.1. Izpilddirektora vietniece Kristīne Matuzone;

5.2.2. Domes priekšsēdētāja pirmā vietniece Līga Gulbe;

5.2.3. Izglītības un kultūras nodaļas vadītājs Andris Joksts;

5.2.4. Personāla speciāliste Agnese Žīgure.

1. Komisijas sastāvs var tik mainīts gadījumā, ja tam ir objektīvi iemesli (komisijas locekļa darbnespēja vai cita attaisnota prombūtne).
2. Konkursa komisijas pienākumi:

7.1. detalizēti definēt Kandidātiem izvirzāmās prasības;

* 1. izvērtēt Kandidātu iesniegtos dokumentus atbilstoši Kandidātiem izvirzītajām prasībām;
  2. pieņemt lēmumu par izvirzītajām prasībām visatbilstošākā Kandidāta nominēšanu Olaines Sporta centra direktora amatam vai lēmumu par Konkursa pārtraukšanu.

1. Konkursa komisijas priekšsēdētājs sasauc Konkursa komisijas sēdes, nosakot to norises vietu un laiku, kā arī vada Konkursa komisijas sēdes.
2. Konkursa komisija ir lemttiesīga, ja sēdē piedalās vismaz 80% Konkursa komisijas locekļu.
3. Konkursa komisija lēmumus pieņem, atklāti balsojot, ar vienkāršu balsu vairākumu.
4. Konkursa komisijas sēdes ir slēgtas, un tās tiek protokolētas. Konkursa komisijas sēžu protokolus paraksta visi Konkursa komisijas locekļi.
5. Konkursa komisija izskata pretendentu saņemtos dokumentus un nosaka pretendentu interviju norises dienu un laiku. Interviju norises laiku un vietu paziņo telefoniski (ja intervija notiek Zoom platformā, tad uz e-pastu tiek nosūtīts uzaicinājums intervijai) izvirzītajiem pretendentiem, kuri pēc konkursa komisijas vērtējuma ir saņēmuši augstāko novērtējumu.
6. Konkursa komisijas dokumenti glabājas Pašvaldības Personāla lietvedībā.
7. Komisijas izvēlētā pretendenta konkursam iesniegtos dokumentus kopā ar protokolu un pretendenta iesniegto dokumentu izvērtējumu iesniedz Olaines novada domei lēmuma pieņemšanai.

**III. Konkursa noteikumi**

1. Konkursā var piedalīties jebkurš Latvijas Republikas pilsonis vai nepilsonis, kurš iesniedzis pieteikumu kopā ar visiem nepieciešamajiem pretendentu atlases dokumentiem un atbilst Konkursa pretendentu atlases kritērijiem.
2. Pretendents pieteikumu un tam pievienotos dokumentus var:
   1. elektroniski parakstītus nosūtīt uz elektronisko pasta adresi: [pasts@olaine.lv](mailto:pasts@olaine.lv).
   2. iesniegt personīgi slēgtā aploksnē Olaines novada Valsts un pašvaldības vienotajā klientu apkalpošanas centrā vai, sūtot pa pastu (Olaines novada pašvaldībā, Zemgales ielā 33, Olainē, Olaines nov., LV-2114), ar norādi “Sporta centra direktors”.
3. Pieteikums satur šādus dokumentus:
   1. pretendenta dzīves un darba gaitu pārstāstu Curriculum Vitae (vēlams Europass formātā);
   2. motivācijas vēstuli;
   3. izglītību un tālākizglītību apliecinošu dokumentu kopijas;
   4. valsts valodas prasmi apliecinoša dokumenta kopiju (nepilsoņiem);
   5. vēlams (divas) rekomendācijas vai ieteikuma vēstules.
   6. redzējumu par Olaines Sporta centra darbības attīstības perspektīvām.
   7. citus dokumentus, kurus pretendents uzskata par nepieciešamiem.
4. Pēc nepieciešamības var tikt pieprasīti uzrādīt izglītību un kvalifikāciju apliecinošu dokumentu oriģināli, rekomendācijas un ieteikuma vēstules.
5. Ja noteiktajā termiņā dokumentus nav iesniedzis neviens pretendents, tiek izsludināts jauns konkurss tādā pašā kārtībā.
6. Pretendentu pieteikumus un pievienotos dokumentus pieņem un reģistrē Olaines novada pašvaldības noteiktajā kārtībā.
7. Sporta centa direktora amata pretendenta atlases procesā vērtē pretendenta atbilstību šādām prasībām:
   1. augstākā izglītība (vēlams sporta zinību nozarē vai ar kvalifikāciju sportā vai vadības zinībās);
   2. pieredze iestādes vadīšanā vai sporta izglītības jomā (ne mazāk kā 2 gadus);
   3. pieredze iestādes finanšu līdzekļu plānošanā un izlietošanā;
   4. praktiskā darba pieredze saimnieciskajā darbā un ēku uzturēšanā;
   5. pieredze sporta pasākumu plānošanā un organizēšanā;
   6. zināšanas par iestādes darba organizēšanu (darba likumdošana, lietvedība, finanšu jautājumi) un šo jomu reglamentējošu normatīvo aktu pārzināšana;
   7. teicamas organizatoriskās, komunikācijas, prezentācijas un sadarbības prasmes;
   8. prasme vadīt komandu, motivēt darbiniekus, paust viedokli, pamatot savu rīcību un lēmumu;
   9. prasme strādāt ar informācijas tehnoloģijām;
   10. valsts valodas zināšanas augstākajā līmenī, angļu valodas zināšanas sarunvalodas līmenī.

**IV. Konkursa dalībnieki**

1. Konkursā var piedalīties persona, kura iesniegusi pieteikumu kopā ar visiem nepieciešamajiem pretendentu atlases dokumentiem.
2. Pieteikums jāiesniedz līdz 2024. gada 17. maija plkst.23:59 (ieskaitot), sūtot pa pastu – pasta sūtījuma zīmoga datums, iesniedzot personiski līdz 2024. gada 17. maija plkst. 15:00 Olaines novada pašvaldībā Vienotajā valsts un pašvaldības klientu apkalpošanas centrā (tālr. 20178620) Zemgales ielā 33, Olainē, Olaines novadā, LV-2114, vai iesūtot elektroniski. Pēc šī termiņa iesniegtie vai iesūtītie pieteikumi netiks vērtēti.

**V. Konkursa organizācija un norise**

1. Konkurss tiek izsludināts Olaines novada pašvaldības mājas lapā, Nodarbinātības valsts aģentūras mājas lapā www.nva.gov.lv, darba sludinājumu portālā cv.lv un izvietots pašvaldības stendā pie Olaines novada pašvaldības ēkas Zemgales ielā 33.
2. Konkursa komisija, izsludinot Konkursu, sludinājumā norāda Kandidātiem izvirzītās prasības, dokumentu iesniegšanas termiņu, veidu (personīgi, ar pasta starpniecību vai elektroniskā veidā), vietu un iesniedzamos dokumentus.
3. Kandidātu vērtēšanas procesā iegūtā informācija netiek nodota vai izpausta trešajām personām, kā arī netiek veiktas citas darbības, kas būtu pretrunā ar normatīvajos aktos noteikto regulējumu fiziskās personas datu aizsardzības jomā.
4. Konkursa komisija veic vērtēšanu 2 (divās) kārtās:
   1. PIRMAJĀ kārtā izvērtē iesniegto dokumentu atbilstību konkursa prasībām;
   2. OTRAJĀ kārtā komisija uzaicina uz interviju pretendentus, kuru iesniegtie dokumenti atbilst konkursa Nolikumā noteiktajam pieteikuma saturam, un kuri konkursa PIRMAJĀ kārtā ieguvuši visaugstāko punktu skaitu. OTRAJĀ kārtā tiek vērtēts pretendenta iesniegtais redzējums par Olaines Sporta centra darbības attīstības perspektīvām, prasme argumentēt viedokli, spējas sniegt kompetentas atbildes uz jomai specifiskiem jautājumiem, saskarsmes spējas, komunikāciju prasme.
5. Komisijas locekļiem OTRĀS kārtas (intervijas) laikā ir tiesības uzdot jautājumus pretendentam, kas saistīti ar iepriekšējo pieredzi, zināšanām, problēmsituāciju analīzi, Olaines Sporta centra direktora darbības redzējuma pamatojumu.
6. Komisijas locekļiem ir tiesības uzdot jautājumus pretendentam tā saskarsmes spēju un komunikāciju prasmes novērtēšanai.
7. Katrs komisijas loceklis vērtē katru pretendentu saskaņā ar šiem noteikumiem, katram komisijas loceklim ir tiesības dot individuāli papildus līdz 6 vērtējuma punktiem pie kopējā vērtējuma punktu skaita, rakstiski pamatojot savu vērtējumu ar pretendenta izpratni par vietējās sporta dzīves situāciju un novitāti, savu viedokli komisijas loceklis intervijas laikā vai tūlīt pēc tam ieraksta pretendenta izvērtēšanas lapā un apliecina to ar parakstu.
8. Lēmumu par pretendenta atbilstību pieņem, pamatojoties uz pirmajā un otrajā kārtā iegūto punktu kopsummas rezultātu.
9. Ja pretendenti saņēmuši vienādu punktu skaitu, komisija balso par pretendentiem. Ja balsojums ir vienāds, izšķirošā ir komisijas vadītāja balss. Komisijas vadītājam savs lēmums ir jāpamato, un tas tiek ierakstīts protokolā.
10. Komisija pieņem galīgo lēmumu bez pretendentu klātbūtnes un par rezultātiem paziņo katram pretendentam rakstveidā 5 (piecu) darba dienu laikā pēc konkursa otrās kārtas.
11. Pretendents, kurš uzvarējis amata konkursā, tiek virzīts apstiprināšanai amatā domes sēdē un pieņemts darbā, noslēdzot darba līgumu ar pārbaudes termiņu, darba līgumam pievienots amata apraksts.

**VI. Noslēguma jautājumi**

1. Olaines Sporta centra direktora amata konkursa nolikums sagatavots uz 4 (četrām) lapām un tiek izsniegts pretendentam. Pēc pretendenta lūguma var tikt nosūtīts elektroniski.
2. Iesniegtie dokumenti pretendentam atpakaļ netiek izsniegti.
3. Pretendentam pēc rakstveida pieprasījuma ir tiesības iepazīties ar komisijas protokolu un komisijas pieņemto ieteikumu.
4. Ja nevienu no pretendentiem neatzīst par atbilstošāko vakantajam Kultūras centra direktora amatam, konkursa komisija ir tiesīga pieņemt lēmumu par konkursa izbeigšanu bez uzvarētāja. Pašvaldība atkārtotu konkursu izsludina normatīvajos aktos noteiktajā kārtībā.

1.pielikums

Konkursa nolikumam

Olaines novada pašvaldības iestādes

“Olaines sporta centrs”

direktora amata pretendenta atlasei

**OLAINES NOVADA PAŠVALDĪBAS IESTĀDES**

**“OLAINES SPORTA CENTRS”**

**DIREKTORA AMATA PRETENDENTU**

**1.kārtas vērtēšanas anketa**

Pretendents\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds)

|  |  |  |  |
| --- | --- | --- | --- |
|  | **Kritērijs** | **Punkti** | **Vērtējums** |
| 1. | **Izglītība** |  |  |
| 1.1. | augstākā izglītība sporta zinību nozarē vai ar kvalifikāciju sportā | 6 punkti |  |
| 1.2. | augstākā izglītība vadības zinātnē vai citā radniecīgā jomā | 4 punkti |  |
| 2. | **Profesionālā darba pieredze** |  |  |
| 2.1. | pieredze iestādes vadīšanā vai sporta izglītības jomā vismaz 2 gadi | 6 punkti |  |
| 2.2. | pieredze iestādes finanšu līdzekļu plānošanā un izlietošanā | 6 punkti |  |
| 2.3 | praktiskā darba pieredze saimnieciskajā darbā un ēku uzturēšanā | 6 punkti |  |
| 2.4. | pieredze sporta pasākumu plānošanā un organizēšanā | 6 punkti |  |
| 2.5. | papildus profesionālā vai cita darba pieredze, kas attiecas uz vakantā amata pienākumu izpildi | 2 punkti |  |

**Kopā**\_\_\_\_\_\_\_\_\_\_\_\_\_\_\_\_\_

Komisijas loceklis:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds) (paraksts)

Datums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.pielikums

Konkursa nolikumam

Olaines novada pašvaldības iestādes

“Olaines sporta centrs”

direktora amata pretendenta atlasei

**OLAINES NOVADA PAŠVALDĪBAS IESTĀDES**

**“OLAINES SPORTA CENTRS”**

**DIREKTORA AMATA PRETENDENTU**

**2.kārtas vērtēšanas anketa**

Pretendents\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds)

|  |  |  |  |
| --- | --- | --- | --- |
|  | **Kritērijs** | **Punkti** | **Vērtējums** |
| 1. | Zināšanas par iestādes darba organizēšanu(darba likumdošana, lietvedība, finanšu jautājumi) un šo jomu reglamentējošu normatīvo aktu pārzināšana | līdz 6 punktiem |  |
| 2. | Redzējums par iestādes darbības organizēšanu un attīstības prioritātēm | līdz 6 punktiem |  |
| 3. | Spēja sniegt kompetentas atbildes uz amata pienākumu pildīšanai atbilstoši jautājumiem | līdz 6 punktiem |  |
| 4. | Komunikācijas un sadarbības veidošanas prasmes | līdz 6 punktiem |  |
|  | Individuāli piešķirtie punkti | līdz 6 punktiem |  |

**Kopā**\_\_\_\_\_\_\_\_\_\_\_\_\_\_\_\_\_

Komentārs:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Komisijas loceklis:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds) (paraksts)

Datums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_